
Η απάντησή δίνεται από τον Επιφάνιο, Επίσκοπο Σαλαμίνος της Κύπρου.
«Τη 12ητου μηνός Μαΐου, του εν αγίοις Πατρός ημών Επιφανίου, αρχιεπισκόπου Κωνσταντίας Κύπρου. Ούτος ο μέγας και θαυμαστός Επιφάνιος, χώρας γέγονε Φοινίκης, εκ περιοικίδος Ελευθερουπόλεως. Εν μεν γαρ τοις παρελθούσιν ασκητικήν διαγωγήν, πλήθη θαυμάτων και θεραπείαν πολλών ασθενούντων ειργάσατο. Εν δε τοις μετά την ιερωσύνην, αυτά τε τούτα, και διδασκαλίαν ορθήν, και συγγραμμάτων πλήθει πάντας επαίδευσεν.»(Μηνολόγιο Μηνός Μαΐου IB’).
Ο Επιφάνιος γεννήθηκε γύρω στο 315 μ.Χ. σε ένα χωριό κοντά στην Ελευθερούπολη της Ιουδαίας. Ο Σωζόμενος (Εκκλ. Ιστ. VI, 32) αναφέρει το χωριό Βησανδούκη. Υπάρχουν πληροφορίες για χριστιανική καταγωγή και ανατροφή του. Ο Ιερώνυμος με θαυμασμό τον αποκαλεί πεντάγλωσσον(ADV. RUF. 2,22,3,6). Γνώριζε Εβραϊκά, Ελληνικά, Συριακά, Κοπτικά και Λατινικά.
Στην μονή που ίδρυσε ο ίδιος (κατά πάσα πιθανότητα στο χωριό Βησανδούκη), έμεινε περίπου 30 χρόνια και ασχολήθηκε με τη διαποίμανση των μονάχων, την προσευχή και τη μελέτη. Κατά το διάστημα αυτό εισήλθε και στην τάξη του κλήρου.
Η αγιότητα και η μόρφωσή του γίνονταν μέρα με τη μέρα και πιο γνωστές και το 367 μ.Χ. περίπου καλείται να αναλάβει την Μητρόπολη Κύπρου (Κωνσταντία) (παλιά Σαλαμίνα). Κατά τη διάρκεια των 36 χρόνων που παρέμεινε στον επισκοπικό θρόνο έδειξε ακαταπόνητο ζήλο για την προάσπιση της Ορθοδοξίας ιδίως κατά του Αρειανισμού και την ενίσχυσή του μοναχισμού. Το ενδιαφέρον του για τον μοναχισμό δείχνουν και τα ταξίδια του στην Καρία και τη Συρία.
Έλαβε μέρος στη Δευτέρα Οικουμενική Σύνοδο πουέγινε στην Κωνσταντινούπολη το 381 μ.Χ.
Ο Επιφάνιος διακρινόταν για το ζήλο του, τη σταθερότητα και την ακεραιότητα του χαρακτήρα του. Η προσφορά του, ιδίως λόγω της πολεμικής που άσκησε εναντίον των αιρέσεων, είναι ανεκτίμητη. Πρόσφερε ακόμη πολλά στη θεολογική έρευνα και γενικότερα στην ιστορία του χριστιανισμού μέσω των πολλών πληροφοριών τις οποίες διέσωσεστο έργοτου.
Μαζί με τον Ειρηναίο και τον Ιππόλυτο είναι ένας από τους μεγαλύτερους αντιαιρετικούς συγγραφείς της αρχαίας εκκλησίας και η επίδραση που άσκησε στους συγχρόνους του ήταν τεράστια. Απεβίωσε το 403 μ.Χ.
Η μνήμη του εορτάζεται στις 12 Μαΐου. Ο Κανόνας της εορτής του γράφτηκε από τον Ιωάννη τον Δαμασκηνό και περιέχει την ακροστιχίδα: «Επιφανίου το κύδος έπλασε χθόνα» («Η τιμή και η δόξα του Επιφανίου απλώθηκαν παντού»).
Η φήμη του οφείλεται τόσο στην Αγιότητά του, όσο και στο πλήθος των συγγραμμάτων του.
Στο έργο του «Πανόριον ή Κατά Αιρέσεων – Κιβώτιον» (PG41,173-1200) περιλαμβάνεται το σχετικό κείμενο που αποδεικνύει την Ελληνοκυπριακή καταγωγή του Μ. Αλεξάνδρου.
«Είναι σε όλους φανερό ότι ο Κίτιο ονομάζεται η νήσος των Κυπρίων. Κίτιοι είναι δηλαδή οι Κύπριοι και οι Ρόδιοι. Αλλά και στη Μακεδονία κατοίκησε το γένος των Κυπρίων και των Ροδίων.
Από όπου λοιπόν καταγόταν και ο Αλέξανδρος ο Μακεδών και ένεκα τούτου μαρτυρείται στο βιβλίο των Μακκαβαίων ότι προήλθε από τη χώρα των Κιτιέων (Κυπρίων). Και έτσι βέβαια από το γένος των Ελλήνων (Κυπρίων) καταγόταν Ο ΑΛΕΞΑΝΔΡΟΣ – ΜΑΚΕΔΟΝΑΣ».
Ο Άγιος Επιφάνιος αναφέρεται στο βιβλίο της ΑΓ. ΓΡΑΦΗΣ (Π.Δ.) Α’ Μακκαβαίων α’, I το οποίο έχει ως εξής «Και εγένετο μετά το πατάξαι Αλέξανδρον τον Φίλιππον, τον Μακεδόνα ος εξήλθέν εκ της γης Χεττειείμ».
Η λέξη «ΧΕΤΤΕΙΕΙΜ» όπως αναφέρει ο αείμνηστος Αρχ. Ιωήλ Γιαννακόπουλος είναι μεταγραφή εκ του εβραϊκού «ΚΙΤΤΙΜ» το οποίον σημαίνει την πόλιν Κίττιον της Κύπρου, κατόπιν σημαίνει την νήσον Κύπρον... εδώ δε σημαίνει την Μακεδονίαν, (ίδε Γεν. 10,4 (Οι Κίτιοι και οι Ρόδιοι είναι απόγονοι του Ιάφεθ υιού του Νώε), και Ησαΐα 23,1 (Ολολύξατε πλοία Καρχηδόνος ότι απώλετο και ουκέτι έρχονται εκ γης Κιτιέων).
Συμπερασματικά από το κείμενο των Μακκαβαίων προκύπτει ταύτιση λέξεων Μακεδονίας – Κύπρου και καθίσταται αδιαμφισβήτητη η Ελληνική καταγωγή του Μεγάλου Αλεξάνδρου και δη η ΕΛΛΗΝΟΚΥΠΡΙΑΚΗ.
Αυτά ας προβληματίσουν όσους αμφισβητούν την Ελληνικότητα ΚΥΠΡΟΥ – ΜΑΚΕΔΟΝΙΑΣ.
ΥΠ.: Ο παππούς του Κολοκοτρώνη είναι ΚΥΠΡΙΟΣ. Η μητέρα του Καποδίστρια το γένος Γονέμη είναι ΚΥΠΡΙΑ. Ο Όμηρος κατάγεται από την Σαλαμίνα της ΚΥΠΡΟΥ μας.

